Den 51-årige ejer af Redsted Autoophug på Mors er tirsdag blevet fløjet til Aalborg Universitetshospitalet med flere brækkede knogler. Kort før middag blev han fastklemt under en bil, der faldt tre meter ned fra en gaffeltruck og holdt ham fanget. Den 51-årige havde løftet bilen op med gaffeltrucken, men bilen løsnede sig og faldt ned over ham. Det skriver LimfjordUpdate.dk. Det blev heldigvis opdaget af en forbipasserende, der trak ham fri og ringede 112. Den 51-årige mand er kvæstet, men uden for livsfare. Arbejdstilsynet skal nu undersøge ulykken.

Referat:
En autoophugger fra Mors blev tirsdag kvæstet under en bil, der faldt tre meter ned på ham.